Document ID: 32004R1435

EUROOPA PARLAMENDI JA NÕUKOGU MÄÄRUS (EÜ) nr 1435/2004,
22. juuni 2004,
millega tulenevalt laienemisest muudetakse nõukogu määrust (EMÜ) nr 571/88 põllumajandusettevõtete struktuuri käsitlevate ühenduse uuringute korraldamise kohta
EUROOPA PARLAMENT JA EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artikli 285 lõiget 1,
võttes arvesse lepingut Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemise kohta Euroopa Liiduga, eriti selle artikli 2 lõiget 3,
võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisakti, eriti selle artikli 57 lõiget 2,
võttes arvesse komisjoni ettepanekut,
toimides asutamislepingu artiklis 251 sätestatud korras (1)
ning arvestades järgmist:
(1)
Määrus (EMÜ) nr 571/88 (2) näeb ette uuringute läbiviimisel tekkinud kulude hüvitamise liikmesriikidele suurima hüvitatava summa ulatuses uuringu kohta.
(2)
Põllumajandusettevõtete struktuuri käsitlevate uuringute läbiviimine nõuab liikmesriikidelt ja komisjonilt märkimisväärseid rahalisi vahendeid, et rahuldada ühenduse institutsioonide vajadust teabe järele.
(3)
Seoses Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisega ning eesmärgiga viia aastatel 2005 ja 2007 nendes uutes liikmesriikides läbi põllumajandusettevõtete struktuuri käsitlevad uuringud, on vaja ette näha suurimad ühenduse poolt hüvitatavad summad uuringu kohta. Käesolevat kohandust on vaja ühinemise tõttu ja seda ei ole sätestatud ühinemisaktis.
(4)
Käesoleva määrusega kehtestatakse programmi ülejäänud aja kohta finantsraamistik, mis on eelarvepädevatele institutsioonidele peamine juhis iga-aastase eelarvemenetluse ajal, eelarvedistsipliini ja eelarvemenetluse parandamist käsitleva Euroopa Parlamendi, nõukogu ja komisjoni 6. mai 1999. aasta institutsioonidevahelise kokkuleppe (3) punkti 33 tähenduses,
ON VASTU VÕTNUD KÄESOLEVA MÄÄRUSE:
Artikkel 1
Määrust (EMÜ) nr 571/88 muudetakse järgmiselt.
1.
Artikli 14 lõike 1 esimesse lõiku lisatakse järgmised taanded:
“-
Maltal 25 000 eurot,
-
Küprosel 200 000 eurot,
-
Eestis ja Sloveenias 500 000 eurot,
-
Slovakkias 700 000 eurot,
-
Tšehhi Vabariigis, Lätis ja Leedus 1 100 000 eurot,
-
Ungaris ja Poolas 2 000 000 eurot.”
2.
Artikli 14 lõike 1 kolmas lõik asendatakse järgmisega:
“Käesoleva programmi rakendamise finantsraamistikuks, sealhulgas Eurofarmi projekti juhtimiseks vajalikeks assigneeringuteks, ajavahemikus 2004-2006 määratakse 43,7 miljonit eurot.
Ajavahemikuks 2007-2009 ettenähtud summa määratakse eelarvepädevate institutsioonide ja legislatiivorgani poolt kindlaks komisjoni ettepanekul uue, 2007. aastal algava ajavahemiku, finantsperspektiivi alusel.
Eelarvepädevad institutsioonid kinnitavad iga-aastased assigneeringud finantsperspektiivi piires.”
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Artikli 1 punkti 1 kohaldatakse alates 1. maist 2004.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 22. juuni 2004

Labels: 2
15
19
6